Илирски листопадни шуми

Илирските листопадни шуми се копнен екорегион во јужна Европа, кој се протега долж источниот брег на Јадранското Море. Припаѓа на биомот на медитеранските шуми и грмушки и е во палеарктичкото царство.

 Географија 
Илириските листопадни шуми се протегаат долж источната обала на Јонското и Јадранското Море и опфаќаат површина од 40,600 км² во Северна Грција, Албанија, Црна Гора, Босна и Херцеговина, Хрватска, Словенија и Северна Италија околу Трст.

Екorрегионот е ограничен со егејските и западно-турските склерофилни и мешани шуми (во Грција), мешаните шуми на планините Пиндус (во Грција и Албанија), мешаните шуми на планините Динариди (во Албанија, Црна Гора, Босна и Херцеговина, Хрватска, Словенија и Италија) и мешаните шуми на Падската долина (во Италија).

 Клима 
Климата на екорегионот е претежно од Кепеновиот медитерански тип со топли лета (Csa) до влажни суптропски со влажни зими (Cfa).

 Флора 
Поради широкиот опсег на височини во овој екoрегион, највисоките височини (над 1.000 м) се покриени со иглолисни шуми, додека помешаната широколисна вегетација и макија грмушки се јавуваат на пониските височини.

Во зоната на четинари доминира сребрената ела, норвешката смрека, европскиот црн бор, на некои места босанскиот бор со примеси на европската бука. Динарската варовничка блокова ела шума расте на варовнички изданоци.

Доминирачките видови на пониските зони вклучуваат различни листопадни дабови дрвја, како што се Quercus frainetto, Q. pubescens, Q. cerris, Quercus trojana, Quercus macrolepis, со други листопадни дрвја и грмушки како Carpinus orientalis, Fraxinus ornus, Cotinus coggygria, Paliurus spina-christi, Cercis siliquastrum. Вечнозелените дрвја и макија грмушки како Quercus ilex, Quercus coccifera, Pinus halepensis, Pinus pinea, Pistacia terebinthus, P. lentiscus, Erica arborea, Juniperus oxycedrus, J. macrocarpa, Olea europaea, Arbutus unedo, A. andrachne, Nerium oleander стануваат доминантни блиску до брегот.

 Разграничување на екорегионот 
Екорегионот на илирски листопадни шуми е разграничен со WWF и Дигитална карта на европските еколошки региони од Европската агенција за животна средина. Фитогеографски, екорегионот е поделен помеѓу јадранската и источномедитеранската провинција на Медитеранскиот регион во рамките на Бореалното Кралство (според разграничувањето на Армен Тахтајан).

 Надворешни врски 



 Наводи 
Категорија:Екорегиони во Европа